মালয়েশিয়া
মালয়েশিয়া () তেরটি রাজ্য এবং তিনটি ঐক্যবদ্ধ প্রদেশ নিয়ে গঠিত দক্ষিনপূর্ব এশিয়ার একটি দেশ। যার মোট আয়তন ৩,২৯,৮৪৫ বর্গকিমি। দেশটির রাজধানী শহর কুয়ালালামপুর এবং পুত্রজায়া হল ফেডারেল সরকারের রাজধানী। দক্ষিণ চীন সাগর দ্বারা দেশটি দুই ভাগে বিভক্ত, পেনিনসুলার মালয়েশিয়া এবং পূর্ব মালয়েশিয়া। মালয়েশিয়ার স্থল সীমান্তে রয়েছে থাইল্যান্ড, ইন্দোনেশিয়া, এবং ব্রুনাই; এর সমুদ্র সীমান্ত রয়েছে সিঙ্গাপুর, ভিয়েতনাম ও ফিলিপাইন এর সাথে। মালয়েশিয়ার মোট জনসংখ্যা ২৮ মিলিয়নের অধিক।
ভেনেজুয়েলা–মালয়েশিয়া সম্পর্ক
২০০৬ সালের ডিসেম্বর মাসে, চাভেজ মালয়েশিয়াতে একটি তেল শোধনাগার প্রতিষ্ঠার আগ্রহ দেখান এবং সে জন্য মালয়েশিয়াকে প্রস্তাব দেন।
এর জন্য, ভেনেজুয়েলাতে ৪০ হাজার হেক্টর জমিতে পাম চাষ করার ব্যাপারে "গোল্ডেন হোপ" নামক মালয়েশিয়ার রাষ্ট্রায়ত্ত পাম তেলের প্রতিষ্ঠান ভেনেজুয়েলার রাষ্ট্রীয় তেল কোম্পানির সাথে সম্মত হয়। আবার মালয়েশীয় কোম্পানি পেট্রোনাস, ভেনেজুয়েলায় তেল অনুসন্ধানের কাজ শুরু করার জন্য রাজি হয়। এর পাশাপাশি নগর পরিকল্পনার বিষয়ে ভেনেজুয়েলাকে সাহায্য করার জন্যেও মালয়েশিয়া একমত হয়।